जीएसटी की दर ऊंची होने से डेयरी प्रोडक्‍ट्स की कीमतें भी अधिक हो सकती हैं। ऐसी स्थिति में उपभोक्‍ता प्रोसेस्‍ड डेयरी फूड्स के साथ ही दूध की खपत कम करने के लिए बाध्‍य हो सकते हैं। ऐसे में अगर कंज्‍यूमर परंपरागत वेंडर की तरफ रुख करते हैं तो संगठित डेयरी सेक्‍टर जो लगातार वेंडर्स के मार्केट पर कब्‍जा करता आ रहा है, उसका आकार और पहुंच कम हो जाएगी। इससे कॉपरेटिव्‍स समेत संगठित डेयरी सेक्‍टर के विस्‍तार और निवेश प्रभावित होंगे।